El el xe no Stato de l'Africa sentrale. El ga na superfice de 475.440 km² e el xe bagnà da l’Oceano Atlantico, sol golfo del Biafra, un golfo minore rentro el pi grande golfo de Guinea. El Camerun el confina col Ciad , co la Republica Centrafricana , a sud con la Republica del Congo , con el Gabon e la Guinea Equatoriale , e a nord-ovest co la Nizeria . Le pianure de la costa le xe cuerte da foreste par na fasia de 15 — 80 km. Le foreste le finise do i altipiani i scominsia. El Monte Camerun el ga na masa grosa e da l’osidente del paexe el riva fin su la costa. I fiumi pi inportanti i xe el Wouri, el Sanaga, el Nyong e el Ntem. I fiumi Dja e el Kadei i se buta in tel Fiume Congo. En tel nord del paese se cata el Benue chel se buta in tel Fiume Nizer e el Logone chel va a finir in tel Lago Ciad. La parte camerunexe del Lago Ciad el xe la sola distes de àcue interne de interese. Se cata, parò, tanti laghi picenini. So la costa el clima el xe caldo e umino. Qi se cata la zona pi umida del pianeta: a Debundscha, a i pié del monte Camerun, la piova mèdia anuale la xe de 10.290 mm.